Aalborg Kommunes Aktionsgruppe har netop gennemført første ansøgningsrunde til Puljen for Lokale Projekter i Landdistrikterne. Der kom 39 ansøgninger om penge fra puljen. Heraf er 21 forskellige ansøgere blevet tildelt et beløb. I alt 606.750 kroner. Det er især forsamlingshuse, der har bedt om en del af puljen, men for at undgå skævvridning har AKA valgt at bruge maksimalt 300.000 kroner på forsamlingshuse, og den del er brugt op i første runde. Puljen indeholder i alt 1,1 millioner kroner, hvilket betyder, at der nu er knap 500.000 kroner tilbage for 2007. Aalborg Kommunes Aktionsgruppe består af 11 medlemmer og er nedsat af Udvalget for Sundhed og Bæredygtig Udvikling. Gruppen blev dannet som konsekvens af, at Aalborg Kommune ikke er omfattet af den del af EU's landdistriktsprogram, der giver mulighed for at oprette lokale aktionsgrupper med tilskud fra EU. Midlerne er tildelt til følgende 21 projekter: Nr. Kongerslev Borgerforening Omlægning af sceneareal i forsamlingshus 37.500 kr. Sebber Bådlaug Forlængelse af eksisterende bådebro 15.000 kr. Valsted Samråd Etablering af Læ/legeskur 25.000 kr. Amatørteaterforeningen, Gudumholm Trådløse mikrofoner 27.500 kr. Storvorde-Sejlflod Flauglaug Forskønnelse af bytorv og legeplads 20.000 kr. Remisen, Dokkedal Ny skurvogn til opholdsrum 15.000 kr. Sulsted Borgerforening Flagstænger til flagallé 43.500 kr. Gandrup og Omegns Borgerforening Udbygninger af fritidsfaciliteter v. Teglværkssøerne 46.500 kr. Foreningen Tostruphus Lydisolering af loft i forsamlingshus 12.750 kr. Arbejdsgruppe under Samråd Fjellerad Anskaffelse af fugleredegynge 17.000 kr. Barmer forsamlingshus Udskiftning af døre og vinduer 34.500 kr. Aktivitetshuset i Bislev Udskiftning af vinduer og oliefyr 37.500 kr. Vaarst Fjellerad Boldklub Indkøb af nye stole til klubhus 36.000 kr. Sebber Borgerforening Anskaffelse af vippedyr til legeplads 37.000 kr. Landsbyforeningen St. Restrup Anskaffelse af geardrevet rotorklipper 15.000 kr. Folkeforeningen Halkær Ådal Anskaffelse af 2 håndboldmål samt fodbold/klatrevæg 26.000 kr. Gudum Forsamlingshus Udskiftning af vinduer 36.000 kr. Vokslev Samråd Anskaffelse af legeredskaber 50.000 kr. Forsamlingshuset St. Restrup Friskole Indretning af nyt køkken 37.500 kr. Stae Borgerforening Opsætning af lydisolering i forsamlingshus 37.500 kr.

Opsummering:
21 forskellige ansøgere fra landdistrikterne får tildelt en pose penge fra Aalborg Kommunes Aktionsgruppe.